Latvijas Teātra darbinieku savienība
Biedrība "Latvijas Teātra darbinieku savienība" (LTDS) ik gadu organizē Gada balvu teātrī "Spēlmaņu nakts", pasniedz Teātra dienas izcilības balvas (Harija Liepiņa balva, Lilitas Bērziņas balva, Eduarda Smiļģa balva, Jēkaba Dubura balva, Helēnas Tangijevas-Birznieces balva), rīko Latvijas Teātra Zelta fonda pasākumus. 2024. gada 25. marta biedru kongresā par LTDS valdes priekšsēdētāju atkārtoti ievēlēja Ojāru Rubeni. LTDS valdes sastāvā trīs gadu periodam (2024—2026) ievēlēti un darbojas — Ojārs Rubenis, Valmieras drāmas teātra valdes locekle Evita Ašeradena, Mihaila Čehova Rīgas Krievu teātra valdes locekle Dana Bjorka, Jaunā Rīgas teātra aktieris Gundars Āboliņš, Liepājas teātra aktieris Kaspars Kārkliņš, teātra zinātniece un teātra kritiķe Līga Ulberte, producente un Dirty Deal Teatro vadītāja Anna Sīle, Latvijas Nacionālā teātra aktieris Egils Melbārdis, Dailes teātra aktieris un prokūrists Gints Andžāns.